open-index/open-wikipedia-markdown huggingface dataset:
Συμμετοχή της Αλβανίας στη Eurovision 2019

Η Αλβανία έλαβε μέρος στον  με το τραγούδι "Ktheju tokës" το οποίο ερμηνεύει η Τζονίντα Μαλίκι. Ο αλβανικός ραδιοτηλεοπτικός φορέας Radio Televizioni Shqiptar (RTSH) διοργάνωσε τον εθνικό τελικό της χώρας, Festivali i Këngës 57 για να επιλέξει την αλβανική συμμετοχή για τον διαγωνισμό του 2019 που θα διεξαχθεί στο Τελ Αβίβ του Ισραήλ.

## Πριν τη Eurovision
Στις 16 Μαΐου 2018, ο RTSH άνοιξε τη διαδικασία αιτήσεων για το Festivali i Këngës 57. Η διαδικασία σταμάτησε στις 30 Ιουνίου 2018.

### Συμμετοχές
Ο κατάλογος των συμμετεχόντων καλλιτεχνών και των τραγουδιών ανακοινώθηκε στις 17 Οκτωβρίου 2018.

#### Ημιτελικοί
Το Festivali i Këngës 57 περιλάμβανε μια αλλαγή στο φορμάτ των ημιτελικών: όλα τα τραγούδια ερμηνεύθηκαν δύο φορές. Στις 20 Δεκεμβρίου 2018, ερμηνεύθηκαν με την Συμφωνική Ορχήστρα του RTSH, ενώ στις 21 Δεκεμβρίου 2018 ερμηνεύθηκαν οι κανονικές εκδόσεις των τραγουδιών.

#### Τελικός
Ο τελικός διεξήχθη στις 22 Δεκεμβρίου 2018. 14 τραγούδια προκρίθηκαν από τους ημιτελικούς.

## Στη Eurovision
Ο *Διαγωνισμός Τραγουδιού Eurovision 2019* διεξήχθη στο Expo Tel Aviv στο Τελ Αβίβ του Ισραήλ και αποτελείται από δύο ημιτελικούς στις 14 και 16 Μαΐου 2019 και ένα τελικό στις 18 Μαΐου 2019. Σύμφωνα με τους κανονισμούς του διαγωνισμού, όλες οι συμμετέχουσες χώρες με εξαίρεση τη διοργανώτρια χώρα και τις "Big 5" (Γαλλία, Γερμανία, Ηνωμένο Βασίλειο, Ισπανία και Ιταλία) πρέπει να προκριθούν από την φάση των ημιτελικών για να συμμετάσχουν στον τελικό. Στον τελικό προκρίνονται οι χώρες με τις 10 υψηλότερες βαθμολογίες από κάθε ημιτελικό.

### Ψηφοφορία
Η ψηφοφορία σε καθένα από τα τρία σόου, περιλαμβάνει την κάθε χώρα να απονέμει 2 σετ 1-8, 10 και 12 βαθμών: ένα από την κριτική επιτροπή και ένα από το televoting. Η κριτική επιτροπή κάθε χώρας αποτελείται από 5 άτομα που ανήκουν στη μουσική βιομηχανία και που είναι πολίτες της χώρας την οποία εκπροσωπούν, ενώ τα ονόματά τους δημοσιεύονται πριν τον διαγωνισμό ώστε να υπάρχει διαφάνεια. Οι κριτικές επιτροπές βαθμολογούν την κάθε συμμετοχή με βάση την φωνητική ικανότητα, την σκηνοθεσία, τη σύνθεση και την πρωτοτυπία του τραγουδιού, καθώς και την γενική εντύπωση της ερμηνείας. Επιπλέον, κανένα μέλος της κάθε κριτικής επιτροπής δεν επιτρέπεται να έχει κάποιου είδους σχέση με κάποιον συμμετέχοντα σε βαθμό που δεν θα του επιτρέψει να κρίνει αμερόληπτα και ανεξάρτητα. Οι ατομικές βαθμολογίες των μελών των κριτικών επιτροπών καθώς και οι βαθμολογίες του televoting της κάθε χώρας δημοσιεύονται λίγο μετά το τέλος της μετάδοσης του τελικού.

## Επίδοση
Το τραγούδι της Αλβανίας προκρίθηκε στον μεγάλο τελικό όπου κατέλαβε την 17η θέση με 90 βαθμούς.

## Σημειώσεις και παραπομπές

### Σημειώσεις

### Παραπομπές


## Εξωτερικοί σύνδεσμοι
* 

Κατηγορία:Διαγωνισμός Τραγουδιού Eurovision 2019
Andante spianato και Μεγάλη Πολωνέζα μπριλάντε

Η **Andante spianato και Μεγάλη Πολωνέζα μπριλάντε σε Μι ύφεση μείζονα**, **έργο 22,** είναι σύνθεση του Φρεντερίκ Σοπέν, που γράφτηκε μεταξύ το 1830 και το 1834. Η Μεγάλη Πολωνέζα σε Μι ύφεση μείζονα είναι έργο για πιάνο και ορχήστρα, όμως το 1834, ο Σοπέν πρόσθεσε ένα *andante spianatο* για σόλο πιάνο, σε Σολ μείζονα. Το ολοκληρωμένο έργο, κυκλοφόρησε το 1836 και αφιερώθηκε στη μαντάμ ντ' Εστέ. 

Αν και η σύνθεση προορίζεται για πιάνο και ορχήστρα, πολλές φορές αποδίδεται μόνο με πιάνο. Ο όρος *spianato* είναι η πρώτη και τελευταία φορά που χρησιμοποιήθηκε από τον συνθέτη. Μία μέση εκτέλεση της διαρκεί περίπου 14 λεπτά. Τέλος, πρόκειται για ένα από τα πιο απαιτητικά του κομμάτια στο πιάνο. Επίσης, το κομμάτι χρησιμοποιήθηκε και στην ταινία *[[Ο Πιανίστας (ταινία)|Ο Πιανίστας]]* (2002). 

## Παραπομπές


## Εξωτερικοί σύνδεσμοι
* [''Andante spianato et grande polonaise brillante''](https://imslp.org/wiki/Andante_Spianato_et_Grande_Polonaise_Brillante,_Op.22_(Chopin,_Frederic)) στο IMSLP.org

Κατηγορία:Πολωνέζες του Φρεντερίκ Σοπέν
Κατηγορία:Συνθέσεις σε Μι ύφεση μείζονα
Κατηγορία:Συνθέσεις του 1834
Κατηγορία:Μουσική με αφιέρωση
Εισαγωγή και Πολωνέζα μπριλάντε (Σοπέν)

H **Εισαγωγή και Πολωνέζα μπριλάντε** σε Ντο μείζονα, Op. 3 είναι μία σύνθεση του Φρεντερίκ Σοπέν για τσέλο και πιάνο. Υπήρξε ένα από τα πρώτα δημοσιευμένα έργα του Σοπέν. Η πολωνέζα αυτή, γράφτηκε μεταξύ 20 και 28 Οκτωβρίου του 1829, σε μία επίσκεψη που είχε κάνει ο συνθέτης, στο Αντονίν, στον Αντόνι Ράτζιβιλ. 

Σε ένα γράμμα του Σοπέν, στον φίλο του Τύτους Βοϊτσιετσόβσκι, του εκμυστηρεύτηκε ότι το έργο γράφτηκε, για την πριγκίπισσα Γουάντα, κόρη του πρίγκιπα Αντόνι, για μελέτη. Η Εισαγωγή γράφτηκε τον Απρίλιο του 1830. Το 1831, δημοσιεύθηκε και αφιερώθηκε στον Γιόζεφ Μερκ, ο οποίος ήταν βιολιοντσελίστας. Μάλιστα δε, σε έναν γράμμα του ο Σοπέν είχε γράψει μεταξύ άλλων, ότι ο Μερκ, ήταν ο μόνος βιολιοντσελίστας, που πραγματικά σέβεται.

## Παραπομπές
### Σημειώσεις


### Βιβλιογραφία
*
*
*

## Εξωτερικοί σύνδεσμοι
* [Introduction and Polonaise brillante](https://web.archive.org/web/20190807083037/https://imslp.org/wiki/Introduction_et_polonaise_brillante,_Op.3_(Chopin,_Fr%C3%A9d%C3%A9ric)) στο IMSLP.org

Κατηγορία:Πολωνέζες του Φρεντερίκ Σοπέν
Κατηγορία:Συνθέσεις του Φρεντερίκ Σοπέν
Κατηγορία:Συνθέσεις του 1829
Κατηγορία:Μουσική με αφιέρωση
Κατηγορία:Συνθέσεις σε Ντο μείζονα
Μισέλα Πέις

Η **Μισέλα Πέις** (γ. 25 Ιανουαρίου 2001) είναι Μαλτέζα τραγουδίστρια που νίκησε την πρώτη σεζόν της Μαλτέζικης εκδοχής του The X Factor το 2019. Σαν τρόπαιο για τη νίκη της, εκπροσώπησε τη Μάλτα στο Διαγωνισμό Τραγουδιού της Eurovision 2019 στο Τελ Αβίβ του Ισραήλ με το τραγούδι "Chameleon". Το τραγούδι προκρίθηκε στον τελικό, όπου κατέλαβε την 14η θέση.

## Παραπομπές


Κατηγορία:Διαγωνισμός Τραγουδιού Eurovision 2019
Συμμετοχή της Γαλλίας στη Eurovision 2019

Η **Γαλλία** έλαβε μέρος στο **Διαγωνισμό Τραγουδιού Eurovision το 2019** με το τραγούδι Roi από τον Μπιλάλ Ασανί. Η γαλλική συμμετοχή για το διαγωνισμό του 2019 στο Τελ Αβίβ του Ισραήλ επελέγη μέσω της εθνικής επιλογής *Destination Eurovision 2019*, που διοργανώνεται από το γαλλικό ραδιοτηλεοπτικό σταθμό France Télévisions σε συνεργασία με το τηλεοπτικό κανάλι France 2. Η επιλογή αποτελείται από δύο ημιτελικούς και έναν τελικό.

Ως μέλος των "Μεγάλων Πέντε" η Γαλλία προκρίνεται αυτόματα στον τελικό του Διαγωνισμού Τραγουδιού της Eurovision.
Το τραγούδι ήρθε 16ο με 105 βαθμούς στον διαγωνισμό.

## Παραπομπές


Κατηγορία:Διαγωνισμός Τραγουδιού Eurovision 2019
Roi (τραγούδι)

Το **Roi** είναι ένα τραγούδι ερμηνευμένο από τον Γάλλο τραγουδιστή Μπιλάλ Ασανί. Το τραγούδι εκπροσώπησε τη  στον  στο Τελ Αβίβ και ήρθε 16ο με 105 βαθμούς.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Κουρντ Γιούργκενς

μικρογραφία|260x260εσ|Με τον Πολ Χάρτμαν (αριστερά) στην ταινία ''Η πιο μεγάλη μέρα του πολέμου'' (1962)
μικρογραφία|160x160εσ|Ο Γιούργκενς σε διαφημιστική αφίσα μπίρας
Ο **Κουρντ Γιούργκενς **(γερμανικά: *Curd Gustav Andreas Gottlieb Franz Jürgens*, 13 Δεκεμβρίου 1915-18 Ιουνίου 1982), γνωστός και ως Κουρτ Γιούργκενς ήταν Γερμανοαυστριακός ηθοποιός.

## Βιογραφία
Ο Γιούργκενς γεννήθηκε στο Σολν της Βαυαρίας το 1915. Ο πατέρας του, Κουρτ, ήταν έμπορος από το Αμβούργο, και η μητέρα του, Μαρί Αλμπερτίν, ήταν μια Γαλλίδα καθηγήτρια. 

Ξεκίνησε την επαγγελματική σταδιοδρομία του ως δημοσιογράφος πριν γίνει ηθοποιός με την προτροπή της συζύγου του και ηθοποιού, Λουίζ Μπάσλερ. Πέρασε μεγάλο μέρος της καριέρας του στη θεατρική σκηνή στη Βιέννη. 

Ο Κουρντ Γιούργκενς ήταν επικριτής του ναζιστικού κομμάτος στην πατρίδα του τη Γερμανία και εξαιτίας αυτού το 1944 είχε σταλεί σε στρατόπεδο στην Ουγγαρία ως «πολιτικά αναξιόπιστος». Μετά τον Β' Παγκόσμιο Πόλεμο έγινε Αυστριακός υπηκόος.

## Καριέρα
Αν και εμφανίστηκε σε περισσότερες από 100 ταινίες, ο Γιούργκενς θεωρείται πρωτίστως ηθοποιός του θεάτρου. 

Η τελευταία εμφάνιση του στη θεατρική σκηνή ήταν με την Κρατική Όπερα της Βιέννης, στις 9 Μαρτίου 1981. Σκηνοθέτησε επίσης μερικές ταινίες με περιορισμένη επιτυχία και έγραψε και σενάρια. Στις πιο πολλές κινηματογραφικές ταινίες που πήρε μέρος, κυρίως πολεμικές, υποδυόταν συχνά έναν στρατιωτικό.

## Φιλμογραφία

## Προσωπική ζωή
Ο Γιούργκενς διατηρούσε σπίτι στη Γαλλία, αλλά συχνά επέστρεφε στη Βιέννη για να πάρει μέρος σε θεατρικές παραγωγές. Πέθανε εκεί από καρδιακή προσβολή στις 18 Ιουνίου 1982 σε ηλικία 66 ετών. Ο Γιούργκενς είχε  υποστεί καρδιακή προσβολή πριν από αρκετά χρόνια κατά τη διάρκεια της οποίας είχε μια μεταθανάτια εμπειρία, στην οποία ισχυρίστηκε ότι πέθανε και πήγε στην Κόλαση.

## Παραπομπές


## Εξωτερικοί σύνδεσμοι
* Ο 

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί ηθοποιοί θεάτρου
Κατηγορία:Αυστριακοί ηθοποιοί
Κατηγορία:Αυστριακοί σκηνοθέτες κινηματογράφου
Κατηγορία:Νικητές Κυπέλλου Βόλπι Καλύτερου Ηθοποιού
Γλώσσα Τζεκ

Η **Τζεκ**, επίσης γνωστή ως **Ντζεκ**, είναι Βορειοανατολική Καυκάσια γλώσσα που ομιλείται από περίπου 1.500 με 11.000 Τζεκ στο χωριό Τζεκ στα βουνά του βόρειου Αζερμπαϊτζάν. Ανήκει στο Σαμουριανό τμήμα του βορειοδυτικού κλάδου της Καυκασικής γλωσσικής οικογένειας.

Η γλώσσα Τζεκ δεν είναι γραπτή γλώσσα και τα Αζέρικα είναι η λογοτεχνική γλώσσα των Τζεκ, καθώς και των λαών Σαχντάγκ.

## Παραπομπές


## Εξωτερικοί σύνδεσμοι
* Tərxan Paşazadə, "Dünyanın nadir etnik qrupu – Azərbaycan cekliləri", Azərbaycan qəzeti
* Большая Энциклопедия в 62 томах: Джеки
* Speech.

Κατηγορία:Γλώσσες του Αζερμπαϊτζάν
Κατηγορία:Βορειοανατολικές καυκάσιες γλώσσες
Κατηγορία:Λήμματα που χρειάζονται παραπομπές από 08/2013
Οικογένεια Προβελέγγιου

Η **οικογένεια Προβελέγγιου** ήταν σημαντική οικογένεια της Σίφνου.

## Πληροφορίες

Οι Προβεγλέγγιοι ήταν φλωρεντιανής καταγωγής που εγκαταστάθηκε στις Κυκλάδες στα 1670. Μετεπεναστατικά τα μέλη της κατέλαβαν σημαντικές πολιτικές θέσεις ενώ διατηρούσαν σημαντικά μεταλλεία σε νησιά του Αιγαίου.

## Μέλη

* Κωνσταντίνος Προβελέγγιος, βουλευτής, γερουσιαστής και δικαστικός
** Ιωάννης Προβελέγγιος, βουλευτής, σύζυγος της Αικατερίνης Νικολάου Χρυσόγελου και γιος του Κωνσταντίνου
*** Κυριακούλα Προβελέγγιου, σύζυγος Αθανασίου Κανακάρη - Ρούφου και κόρη του Ιώαννη
**** Βασίλειος Ρούφος, δήμαρχος Πατρέων, βουλευτής και γιος της Κυριακούλας
**** Αικατερίνη Κανακάρη - Ρούφου, σύζυγος Ιωάννη Αθηνογένη και κόρη της Κυριακούλας
**** Λουκάς Κανακάρης - Ρούφος, βουλευτής, υπουργός και γιος της Κυριακούλας
***** Ρόδης Κανακάρης - Ρούφος, διπλωμάτης, λογοτέχνης και γιος του Λουκά
*** Αριστομένης Προβελέγγιος, ποιητής, μέλος της Ακαδημίας Αθηνών, βουλευτής, σύζυγος Αγλαΐας Σταύρου Βλάχου και γιος του Ιωάννη
**** Σοφία Προβελέγγιου, σύζυγος του Αθανασίου Σουλιώτη και κόρη του Αριστομένη
*** Χαρίλαος Προβελέγγιος, βουλευτής και γιος του Ιωάννη
*** Ιουλία Προβελέγγιου, σύζυγος Κωνσταντίνου Ισχόμαχου και κόρη του Ιωάννη
**** Ιωάννης Ισχόμαχος, βουλευτής και γιος της Ιουλίας
*** Γεώργιος Προβελέγγιος, βουλευτής, σύζυγος Χρυσούλας Δημητρίου Μπότσαρη και γιος του Ιωάννη
**** Προβελέγγιος, σύζυγος της Μπέττυς Βυζαντίου και γιος του Γεωργίου
***** Αριστομένης Προβελέγγιος, αρχιτέκτονας, πολεοδόμος και γιος του Προβελέγγιου

## Παραπομπές
Στουρναραίικα Τρικάλων

Τα **Στουρναραίικα**, παλαιότερα γνωστά ως **Κούτσενα**, είναι οικισμός στον Δήμο Πύλης, στην περιφερειακή ενότητα Τρικάλων της περιφέρειας Θεσσαλίας, στην Ελλάδα. Βρίσκεται σε υψόμετρο 846 μέτρων.

Το 2011 είχε πληθυσμό 376 κατοίκων.

Απέχει 16 χλμ. από την Πύλη και 35 από τα Τρίκαλα.
## Ιστορικά γεγονότα
Στην περιοχή αυτή, στις 29 Ιουλίου του 1819, ο οπλαρχηγός Νικόλαος Στουρνάρης απέκρουσε επίθεση των Τούρκων, οι οποίοι προσπάθησαν και τελικά κατάφεραν να πνίξουν την επανάσταση του Ασπροποτάμου εν τη γενέσει της.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Λαφίνα Τρικάλων

Η **Λαφίνα** είναι μικρός οικισμός του Δήμου Πύλης στην Περιφερειακή Ενότητα Τρικάλων.Η Λαφίνα βρίσκεται στα όρια με την Περιφερειακή Ενότητα Άρτας και είναι χτισμένη στην Πίνδο σε υψόμετρο 785 μέτρων και ανώτερο υψόμετρο τα 857.  

## Γενικά στοιχεία
Το χωριό γειτονεύει με τα χωριά Κορυφή και Νεράιδα. Στις παρυφές του χωριού περνάει ο Αχελώος ποταμός. Πάνω από το χωριό υψώνεται το βουνό Αηλιάς ή Κάναλος με υψόμετρο 1.329 μέτρων, Μουρτζιά η Σελιό 2.064 μέτρων και περιφερειακά τα βουνά Κριάκουρας με υψόμετρο 2.150 μέτρων, Άη Ταξιάρχης με υψόμετρο 911 μέτρων και τα Κανακάρια Όρη με υψόμετρο 1.500 μέτρων ακριβώς απέναντι. 

Στην είσοδο του χωριού, στο ύψος της ΕΟ Τρικάλων-Άρτας υπάρχει μία βρύση. Απέχει 78 χιλιόμετρα από τα Τρίκαλα, 86 χιλιόμετρα από την Άρτα, 28 χιλιόμετρα από το Βουργαρέλι και 5 χιλιόμετρα από την Κορυφή Τρικάλων. Στην νότια μεριά του χωριού βρίσκεται η πολιούχος εκκλησία του χωριού Μεταμόρφωση του Σωτήρος στα 667 μέτρα υψόμετρο, στης οποίας την γιορτή γίνεται διήμερο πανηγύρι, 6 και 7 Αυγούστου.

## Διοικητικά στοιχεία
Αναφέρεται επίσημα, μετά την Τουρκοκρατία, ως *Σκλήβενο* το 1883 να προσαρτάται στον τότε δήμο Κοθωνίων και το 1928 να μετονομάζεται σε Λαφίνα. Σύμφωνα με το σχέδιο Καλλικράτης μαζί με την Νεράιδα αποτελούν την κοινότητα Νεράιδας που υπάγεται στη δημοτική ενότητα Νεράιδας του Δήμου Πύλης και σύμφωνα την απογραφή 2021 απογράφησαν 8 κάτοικοι ενώ με αυτήν του 2011 είχε 27 κατοίκους.

## Κλίμα

## Παραπομπές


Κατηγορία:Χωριά της περιφερειακής ενότητας Τρικάλων
Αετός Τρικάλων

Ο **Αετός** ή **Ντοβρόι** (Δοβρόι) είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Ο Αετός βρίσκεται στα όρια με την Περιφέρεια Ηπείρου ενώ είναι κτισμένος στα Τζουμέρκα της Πίνδου και σε υψόμετρο 730 μέτρων η ανύψωση του φτάνει ως τα 804 μέτρα υψόμετρο. Υπάγεται στον Δήμο Πύλης και έχει 24 κατοίκους (απογραφή 2011). Έχει πυκνή βλάστηση, αποτελούμενη κυρίως από πουρνάρια. Κάθε χρόνο στις 26 Ιουλίου γιορτάζει η πολιούχος του χωριού Αγία Παρασκευή με το πανηγύρι να γίνεται στις 25 με 27 Ιουλίου. Το εκκλησάκι βρίσκεται λίγο μετά την είσοδο του χωριού. Τον χειμώνα έχει λιγότερους από 10 κατοίκους που ασχολούνται κυρίως με την κτηνοτροφία, ενώ το καλοκαίρι οι κάτοικοι ανέρχονται στους 150 κατοίκους. 
Απέχει 74 χλμ. από τα Τρίκαλα, 89 χλμ. από την Άρτα και 6 χλμ. από την Μεσοχώρα. Ανυψωμένη πάνω από τον Αετό δεσπόζει η Παχτουρνιάσκα ή (Παχτουράτσα ή Μύτικας) με υψόμετρο 1.976 μέτρων και το Δοκίμι στα 2.008 μέτρα. Κάτω από την σήραγγα Αετού μια αμφίδρομη σήραγγα, μήκους 530 μέτρα η οποία ολοκληρώθηκε το 1994, και την εθνική οδό Άρτας διέρχεται ο Αχελώος στην θέση "Πατάκας", που στα παλιά χρόνια ήταν πέρασμα των κατοίκων για τα υπόλοιπα χωριά. Το καλοκαίρι διεξάγεται μέρος των τοπικών αγώνων ποδοσφαίρου στο χωριό. 

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Γούρνες Τρικάλων

Οι **Γούρνες** είναι κατηργημένος οικισμός του Δήμου Πύλης στην Περιφερειακή Ενότητα Τρικάλων, ο οποίος βρίσκεται σε υψόμετρο 811 μέτρων. Απέχει 7 χιλιόμετρα Β. από το Αρματολικό και 70 χιλιόμετρα Δ.-ΝΔ. από τα Τρίκαλα ενώ δυτικά του περνάει ο ποταμός Αχελώος.

## Παραπομπές


Κατηγορία:Χωριά της περιφερειακής ενότητας Τρικάλων
Γράβος Τρικάλων

Ο **Γράβος** είναι οικισμός του Δήμου Πύλης στην Περιφερειακή Ενότητα Τρικάλων. Βρίσκεται σε υψόμετρο 730 μέτρων σε περιοχή με πυκνή βλάστηση ενώ στη δυτική του άκρη περνάει ο Αχελώος ποταμός. Είναι χωριό του πρώην δήμου Νεράιδας.

Το 2011 είχε πληθυσμό 12 κατοίκων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Λεφαίικα Τρικάλων

Τα **Λεφαίικα** είναι οικισμός του Δήμου Πύλης στην Περιφερειακή Ενότητα Τρικάλων. Βρίσκεται κάτωθεν του Αρματολικού Τρικάλων δίπλα από τον ποταμό Αχελώο περίπου στα 690 μέτρα. Είναι χωριό του πρώην δήμου Νεράιδας.

Το 2011 είχε πληθυσμό 7 κατοίκων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Σκλήθρα Τρικάλων

Τα **Σκλήθρα** είναι ακατοίκητος οικισμός του Δήμου Πύλης στην Περιφερειακή Ενότητα Τρικάλων. Βρίσκεται σε υψόμετρο 718 μέτρων. Είναι χωριό του πρώην δήμου Νεράιδας.

Το 2011 δεν είχε μόνιμο πληθυσμό.

Το χωριό αποτελείται από κτηνοτροφικές μονάδες.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μαρία Παλαιολογίνα Ταρχανειώτισσα

Η **Μαρία Παλαιολογίνα**, γεννημένη το 1214 ή 1215, ήταν βυζαντινή ευγενής του 13ου αιώνα από την οικογένεια των Παλαιολόγων. Παντρεύτηκε τον Νικηφόρο Ταρχανειώτη.

## Βιογραφία
Ήταν κόρη του Ανδρόνικου Παλαιολόγου και της Θεοδώρας Αγγελίνας, και αδελφή του Αυτοκράτορα Μιχαήλ Η΄. Ήταν κατά της ένωσης των εκκλησιών που προωθούσε ο αδελφός της Μιχαήλ. Ο αδελφός της Μιχαήλ την πάντρεψε με τον Νικηφόρο Ταρχανειώτη μέγα Δομέστικο, από σημαντική οικογένεια ευγενών της Αυτοκρατορίας της Νίκαιας. Ο Γεώργιος Ακροπολίτης στο έργο του «Χρονική Συγγραφή» καταγράφει τον γάμο και εξυμνεί τα προσόντα και τα κατορθώματα του γαμβρού. Η Μαρία με τον Νικηφόρο απέκτησαν έναν γιο, τον:
* Ιωάννη (άκμασε 1259-1304), με σταδιοδρομία στρατιωτικού. 

Πριν το 1266 η Μαρία εκάρη μοναχή με το όνομα Μάρθα.

## Παραπομπές


Κατηγορία:Βυζαντινοί του 13ου αιώνα
Μαρια
Μαρια
Κατηγορία:Πρόσωπα της Αυτοκρατορίας της Νίκαιας
Εξοχή Τρικάλων

Η **Εξοχή** είναι πολύ μικρός οικισμός του Δήμου Πύλης στην Περιφερειακή Ενότητα Τρικάλων. Βρίσκεται σε υψόμετρο περίπου 1.105 μέτρων. Σύμφωνα με την απογραφή 2021 απογράφησαν 2 κάτοικοι, ενώ  το 2011 δεν είχε μόνιμο πληθυσμό.

Ανήκει στην περιοχή της Μεσοχώρας Τρικάλων. Δίπλα από τον οικισμό απαντώνται οι κορυφές Χατζή με υψόμετρο 2.038 μέτρων και Αυγό με υψόμετρο 2.148 μέτρων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Πύργος Τρικάλων

Ο **Πύργος** είναι οικισμός στον Δήμο Πύλης, στην Περιφερειακή Ενότητα Τρικάλων της Περιφέρειας Θεσσαλίας. Βρίσκεται στον πρώην δήμο Μυροφύλλου σε υψόμετρο 890 μέτρων, στις παρυφές του Αλαμάνου.

Το 2011 είχε πληθυσμό 45 κατοίκων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Σπίτια Τρικάλων

Τα **Σπίτια** είναι μικρός οικισμός του Δήμου Πύλης στην Περιφερειακή Ενότητα Τρικάλων. Είναι ο ψηλότερος οικισμός των Τρικάλων με υψόμετρο 1.115 μέτρων και σύμφωνα με την απογραφή 2021 απογράφησαν 20 κάτοικοι, που ασχολούνται με την κτηνοτροφία. Το 2011 είχε πληθυσμό 2 κατοίκων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Γκολφάρι Τρικάλων

Το **Γκολφάρι** είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα, ο οποίος βρίσκεται σε υψόμετρο 770 μέτρων. Το χωριό ανήκε στον πρώην δήμο Μυροφύλλου (πριν το 2011).

Το 2011 είχε πληθυσμό 69 κατοίκων. Φημολογείται ότι είναι απόγονοι από το Σούλι και κατοίκησαν εκεί μετά την εισβολή των Τούρκων στο Σούλι. 

Βρίσκεται άνωθεν του Αχελώου ποταμού και συνορεύει με τον νομό Άρτας. Το χωριό απέχει 97 χιλιόμετρα νοτιοδυτικά από τα Τρίκαλα, το κέντρο του νομού.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Καραβδαίικα Τρικάλων

Τα **Καραβδαίικα** είναι οικισμός στον Δήμο Πύλης, στην Περιφερειακή Ενότητα Τρικάλων της Περιφέρειας Θεσσαλίας. Βρίσκεται σε υψόμετρο 824 μέτρων.

Το 2011 είχε πληθυσμό 20 κατοίκων.

Ανήκε στον πρώην δήμο Μυροφύλλου.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μπουρνιάς Τρικάλων

Ο **Μπουρνιάς Τρικάλων** είναι οικισμός στον Δήμο Πύλης, στην Περιφερειακή Ενότητα Τρικάλων της Περιφέρειας Θεσσαλίας. Βρίσκεται σε υψόμετρο 710 μέτρων περίπου. Βρίσκεται στα δυτικά του Μυροφύλλου και έχει χαμηλότερο υψόμετρο από αυτό.

Το 2011 είχε πληθυσμό 43 κατοίκων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Σκαρπάρι Άρτας

Το **Σκαρπάρι** είναι οικισμός στην Ήπειρο και την Περιφερειακή Ενότητα Άρτας.

## Γεωγραφικά στοιχεία
Το Σκαρπάρι είναι ορεινό χωριό, χτισμένο νοτιοανατολικές στις πλαγιές των Τζουμέρκων, με υψόμετρο 635 μέτρων και ανώτερο υψόμετρο τα 657. Βρίσκεται στα σύνορα με τον νομό Τρικάλων και είναι το τελευταίο χωριό του νομού Άρτας στα ανατολικά. Στα πόδια του χωριού (βορειοδυτικά) ρέει ο Αχελώος ποταμός. Άνωθεν του χωριού υψώνονται οι βουνοκορφές Περδικόβρυση 1.508 μ. και Ξέρακας 1.491μ. Συνορεύει με τα Κάψαλα Άρτας (νότια) και την Κορυφή Τρικάλων (βόρεια). Στο βόρειο μέρος του χωριού υψώνεται ο λόφος Μισονήσι σε υψόμετρο 690 μ. ενώ στην ίδια κατεύθυνση συναντιούνται τα 2 ποτάμια Αχελώος και ο Γκούρα.

Στις 26 Ιουλίου γιορτάζει η Αγία Παρασκευή και κάθε χρόνο τελείται η θεία λειτουργία.

## Διοικητικά στοιχεία
Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Θεοδωριάνων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Θεοδώριανα αποτελούν την ομώνυμη κοινότητα, που ανήκει στη Δημοτική Ενότητα Θεοδωριάνων του Δήμου Κεντρικών Τζουμέρκων και σύμφωνα με την απογραφή του 2021 έχει πληθυσμό 16 κατοίκους.

### Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Εξωτερικοί σύνδεσμοι
* ΣΚΑΡΠΑΡΙ Θεοδωριάνων από τον ιστότοπο https://theodoriana.com/.

## Παραπομπές

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Όρμα (Αλμωπία)

Η **Όρμα** ήταν πόλη στην Αλμωπία της αρχαίας Μακεδονίας.

Η ακριβής τοποθεσία της Όρμας δεν έχει ακόμη ταυτοποιηθεί.

## Παραπομπές


Κατηγορία:Πόλεις της αρχαίας Μακεδονίας
Κατηγορία:Εγκαταλελειμμένοι οικισμοί στην Ελλάδα
Κατηγορία:Χαμένες αρχαίες πόλεις
Λίπαξος

Η **Λίπαξος** ήταν αρχαία ελληνική πόλις (πόλη-κράτος) στην Χαλκιδική, στην αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Κώμβρεια, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα, κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ.

Η ακριβής τοποθεσία της δεν έχει ακόμη ταυτοποιηθεί.

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Πόλεις της αρχαίας Μακεδονίας
Κατηγορία:Εγκαταλελειμμένοι οικισμοί στην Ελλάδα
Κατηγορία:Χαμένες αρχαίες πόλεις
Γωνιά Άρτας

Η **Γωνία** είναι οικισμός του Δήμου Κεντρικών Τζουμέρκων στην Ήπειρο και την Περιφερειακή Ενότητα Άρτας. Το χωριό βρίσκεται βορειοανατολικά της Τεχνητής Λίμνης Πουρναρίου σε υψόμετρο 205 μέτρων. Απέχει περίπου 23 χλμ. ΝΔ. από το Βουργαρέλι (έδρα του δήμου) και 51 χλμ. ΒΑ. από την Άρτα. Το 2011 είχε πληθυσμό 48 κατοίκων. Υπάγεται στην τοπική κοινότητα Κάτω Αθαμανίου.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Διεθνές Αεροδρόμιο Μάλτας

μικρογραφία|Η είσοδος του Διεθνούς Αεροδρομίου της Μάλτας.
Το **Διεθνές Αεροδρόμιο Μάλτας**» (, ) είναι το μοναδικό αεροδρόμιο στη Μάλτα και εξυπηρετεί το σύνολο των νησιών της Μάλτας. Βρίσκεται στο νησί της Μάλτας, νοτιοδυτικά της μαλτέζικης πρωτεύουσας Βαλέτα, στην πόλη Γκούντζα, και καταλαμβάνει τη θέση της πρώην στρατιωτικής βάσης RAF Λούκα. Το αεροδρόμιο έχει έναν ενιαία επιβατικό σταθμό, που είναι πλήρως λειτουργικός από τις 25 Μαρτίου 1992. Αντικατέστησε τον παλιό τερματικό του χωριού Λούκα, το οποίο χρησιμοποιείται σήμερα ως επί το πλείστον για εξυπηρέτηση φορτίου. Το αεροδρόμιο περιλαμβάνει αρκετές εγκαταστάσεις συντήρησης αεροσκαφών, συμπεριλαμβανομένων και εκείνων που λειτουργούν από τη Lufthansa Technik και την SR Technics. Το αεροδρόμιο αποτελεί κεντρικό κόμβο για τις εταιρείες Air Malta και Medavia, ενώ αποτελεί βάση στάθμευσης για αεροσκάφη της Ryanair. Είναι επίσης έδρα για να το τοπικό Κέντρο Ελέγχου Περιοχής. Η διαχείριση του αεροδρομίου ανήκει σε δημόσια εταιρεία περιορισμένης ευθύνης (Malta International Airport plc).

## Αεροπορικές εταιρείες και προορισμοί
Οι ακόλουθες αεροπορικές εταιρείες εκτελούν τακτικές προγραμματισμένες και ναυλωμένες πτήσεις από και προς τη Μάλτα:

## Στατιστικά στοιχεία

### Πολυσύχναστες διαδρομές

### Κύριες αεροπορικές

## Παραπομπές


Κατηγορία:Μάλτα
Άγιος Ιωάννης της Μόσχας

Ο **Ιωάννης της Μόσχας**, επίσης γνωστός ως **μακάριος Ιωάννης ο [[Δια Χριστόν σαλότητα|δια Χριστόν σαλός]]** γεννήθηκε στα περίχωρα της Βόλογκντα στη Ρωσία. Θεωρείτο θαυματουργός στη Μόσχα και πέρασε τα νεανικά του χρόνια ως εργάτης σε τοπικές αλυκές και ως μεταφορέας νερού. Ο Ιωάννης έκανε τη δουλειά του με πνευματική πειθαρχία σε συνδυασμό με αυστηρή δέσμευση για νηστεία και προσωπική προσευχή.

Τελικά μετακόμισε στην κοινότητα Ροστόφ, όπου άρχισε να συμπεριφέρεται ως δια Χριστόν σαλός.
 Φορούσε αλυσίδες με βαριούς σιδερένιους σταυρούς και στο κεφάλι του έφερε ένα βαρύ σίδερο, για το οποίο τον ονόμαζαν "Ιωάννη με το μεγάλο καπέλο". Στη Μόσχα πήγε ξυπόλητος και σχεδόν γυμνός ακόμη και στον πιο σοβαρό παγετό και προκάλεσε τις μεγάλες δυστυχίες για τη Ρωσία, την Εποχή των Αναστατώσεων και την εισβολή των Πολωνών, λέγοντας ότι «στη Μόσχα θα είναι πολλοί ορατοί και αόρατοι διάβολοι». 

Ο Ιωάννης λέγεται ότι ανέφερε την αλήθεια χωρίς φόβο, ακόμη και σε εκείνους με την υψηλότερη κοινωνική ή πολιτική θέση, όπως ο ίδιος ο τσάρος της Ρωσίας, ο Μπορίς Γκαουντούφ.
 Πριν από τον θάνατο ο Άγιος Ιωάννης υπέδειξε τον τάφο του στην εκκλησία του Ποκώβ στην Ρβά, που στη συνέχεια ονομάζεται καθεδρικός ναός του Μεγάλου Βασιλείου. Αφού προετοιμάστηκε για τον τάφο, απομάκρυνε τις αλυσίδες και πλύθηκε με νερό τρεις φορές. Πριν από το θάνατό του το 1589, ο Ευλογημένος Ιωάννης θεράπευε ανθρώπους. Λατρεύεται στη Μόσχα ως σπουδαίος άγιος που έκανε θαύματα και είχε οράματα. Στις 12 Ιουνίου 1672 τα λείψανα του αποκαλύφθηκαν και βρίσκονται κάτω από μια κρύπτη σε ένα από τα ξωκλήσια του καθεδρικού ναού του Βασιλείου του Μεγάλου. Πληροφορίες για τον βίο του διατηρήθηκαν σε χειρόγραφα του δέκατου έβδομου αιώνα.

Ο ευλογημένος Ιωάννης της Μόσχας τιμάται στις 3 Ιουλίου από την Ανατολική Ορθόδοξη Εκκλησία.

## Δείτε επίσης
* Δια Χριστόν σαλότητα 
* Ανατολικός Χριστιανισμός
* Βασιλιάς ανόητος για τον Χριστό 

## Αναφορές


## Εξωτερικοί σύνδεσμοι
* Ο ευλογημένος Ιωάννης της Μόσχας ο δια Χριστόν σαλός Ορθόδοξος Συναξάριον 

Κατηγορία:Δια Χριστόν Σαλοί
Κάμπος Πηνείας Ηλείας

Ο **Κάμπος** Πηνείας είναι ημιορεινό χωριό και κοινότητα του δήμου Ήλιδας στο Νομό Ηλείας, κτισμένο σε υψόμετρο περί τα 103 μέτρα. Έως και το 2010 υπαγόταν στον Δήμου Πηνείας. Βρίσκεται στη νοτιοανατολική ακτή της τεχνητής λίμνης του Πηνειού, 2 χιλιόμετρα βορειοδυτικά της Εφύρας, 4 χιλιόμετρα βορειοανατολικά της Κεραμιδίας, 7 χιλιόμετρα βορειοδυτικά του Σιμόπουλου και 15 χιλιόμετρα βορειοανατολικά της Αμαλιάδας. Αναφέρεται επίσημα, μετά την απελευθέρωση, το 1835 ως **Άνω Λουκάβιτσα** να προσαρτάται στον τότε δήμο Εφύρας****. Το 1932 με το ΦΕΚ 119Α - 18/04/1932 ορίστηκε έδρα της ομώνυμης νεοϊδρυθείσας κοινότητας και το 1955 με το ΦΕΚ 287Α - 10/10/1955 μετονομάστηκε σε Κάμπος. Σύμφωνα με το Σχέδιο Καλλικράτης αποτελεί την τοπική κοινότητα Κάμπου που υπάγεται στη δημοτική ενότητα Αμαλιάδας του Δήμου Ήλιδας και σύμφωνα με την απογραφή 2011 έχει πληθυσμό 111 κατοίκους.

## Ιστορικό πληθυσμού

## Παραπομπές


## Εξωτερικοί σύνδεσμοι
GTP - Kampos

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Εγκυκλοπαίδεια της Μεταλλευτικής

μικρογραφία|300x300εσ|''Εγκυκλοπαιδικό Λεξικό της Μεταλλευτικής''
μικρογραφία|373x373εσ|''Συνοπτική Εγκυκλοπαίδεια της Μεταλλευτικής''

Η ***Εγκυκλοπαίδεια της Μεταλλευτικής*** () είναι Ουκρανικό σύνολο εγκυκλοπαιδειών σχετικά με την επιστήμη και τη τεχνολογία της μεταλλευτικής. Η εγκυκλοπαίδεια είναι έργο πάνω από 100 κορυφαίων γεωεπιστημώνων στην Ουκρανία και το εξωτερικό, με επικεφαλής τον Βολοντιμίρ Μπιλέτσκι.

Η πρώτη έκδοση του εγχειρήματος, το Επεξηγηματικό Λεξικό της Μεταλλευτικής () δημοσιεύτηκε το 1998 από το Εθνικό Τεχνικό Πανεπιστήμιο του Ντονέτσκ και είναι διαθέσιμη στο διαδίκτυο.

Η δεύτερη φάση του εγχειρήματος περιλάμβανε την έκδοση του τρίτομου Εγκυκλοπαιδικού Λεξικού της Μεταλλευτικής () το 2001–2004. Αυτό το σύνολο περιέχει 12.700 εγκυκλοπαιδικά λήμματα.

Το τρίτο στάδιο περιλάμβανε την έκδοση της τρίτομης Συνοπτικής Εγκυκλοπαίδειας της Μεταλλευτικής () το 2004–2013. Αυτό το σύνολο περιέχει 17.350 λήμματα, με πολλές εικονογραφήσεις. Ένα πολύτιμο χαρακτηριστικό της εγκυκλοπαίδειας είναι ότι όλα τα λήμματα είναι γραμμένα ταυτόχρονα στα ουκρανικά, ρωσικά, αγγλικά και γερμανικά.

Οι εγκυκλοπαίδειες χρησιμοποιούνται ως εγχειρίδια στο Εθνικό Πανεπιστήμιο Μεταλλευτικής της Ουκρανίας.

## Εξωτερικοί σύνδεσμοι

* ''Explanatory Dictionary of Mining'' online
* ''Mining Encyclopaedic Dictionary: Volume 1 A-K'' online
* ''Concise Mining Encyclopaedia: Volume 1 A–K'' online
* ''Concise Mining Encyclopaedia: Volume 2 Л-Р''  online
* ''Concise Mining Encyclopaedia: Volume 3 С-Я'' online

## Παραπομπές





Κατηγορία:Σελίδες με πηγές CS1 στα Ουκρανικά (uk)
Κατηγορία:Εγκυκλοπαίδειες
Πολ Σάιμον

Ο **Πολ Σάιμον** (*Paul Simon*, 13 Οκτωβρίου 1941) είναι Αμερικανός τραγουδιστής, τραγουδοποιός και ηθοποιός. Η μουσική του καριέρα εκτείνεται σε επτά δεκαετίες με τη φήμη του και την εμπορική επιτυχία να ξεκινούν από το ντουέτο Simon & Garfunkel (αρχικά γνωστό ως Tom & Jerry), το οποίο δημιούργησε το 1956 μαζί με τον Αρτ Γκαρφάνκελ. Ο Σάιμον ήταν εκείνος που έγραψε σχεδόν όλα τα τραγούδια του ντουέτου, συμπεριλαμβανομένων των τριών που έφτασαν στο Νο.1 στα αμερικανικά τσαρτς: "The Sound of Silence", "Mrs. Robinson" και "Bridge over Troubled Water".

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί στιχουργοί
Κατηγορία:Αμερικανοί τραγουδοποιοί
Κατηγορία:Αμερικανοεβραίοι
Κατηγορία:Βραβευμένοι με Grammy
Aphrodisiac (τραγούδι)

Το "**Aphrodisiac**" είναι ένα τραγούδι από την Ελληνοκύπρια τραγουδίστρια Ελευθερία Ελευθερίου. Εκπροσώπησε την Ελλάδα στον Διαγωνισμό Τραγουδιού της Eurovision 2012. Η Ελευθερίου συμμετείχε μαζί με άλλους τρεις συμμετέχοντες σε έναν εθνικό τελικό για να μπορέσει να εκπροσωπήσει την Ελλάδα στον διαγωνισμό. Τελικά, νίκησε τον εθνικό που διοργάνωσε η ΕΡΤ στις 12 Μαρτίου 2012. Η παραγωγή του ελληνικού τελικού ήταν από την εταιρία Universal Music Greece.

## Eurovision
Η Ελλάδα συμμετείχε στο πρώτο μισό του πρώτου ημιτελικού στις 22 Μαΐου και προκρίθηκε στον τελικό, αφού τερμάτισε στην 4η θέση με 116 βαθμούς. Στον τελικό, το τραγούδι τερμάτισε στη 17η θέση με 64 βαθμούς: ήταν η πρώτη φορά μετά την εισαγωγή των ημιτελικών το 2004 που η Ελλάδα τερματίζει εκτός των πρώτων 10 χωρών (top 10) σε τελικό της Eurovision. Η τελευταία φορά που τερμάτισε η Ελλάδα εκτός του top 10 ήταν το 2003. Ωστόσο, θα τερμάτιζε στο top 10 σύμφωνα με την τηλεψηφοφορία, αφού έλαβε 89 βαθμούς και την 9η θέση. Οι επιτροπές την έδωσαν την 18η θέση, έτσι η Ελευθερία απέτυχε να καταφέρει να τερματίσει για άλλη μια φορά στο top 10.

## Τσάρτς

## Ιστορικό κυκλοφορίας

## Παραπομπές




Κατηγορία:Τραγούδια του 2012
Κατηγορία:Singles του 2012
Κατηγορία:Διαγωνισμός Τραγουδιού Eurovision 2012
Κατηγορία:Τραγούδια της Ελλάδας στη Eurovision
Γιούλιους φον Μάγιερ

Ο **Γιούλιους φον Μάγιερ** () ήταν γερμανός ιατρός και φυσικός. Το 1842 έκανε μια σημαντική ανακάλυψη σε ένα χαρτοποιείο. Ο χαρτοπολτός πλύθηκε σε δεξαμενή χρησιμοποιώντας μηχανισμό με άλογο. Ο Von Mayer παρατήρησε ότι ο πολτός στη δεξαμενή θερμαίνεται. Στη συνέχεια, συνειδητοποίησε ότι η κίνηση και η θερμότητα ήταν δύο διαφορετικές μορφές ενέργειας και ότι ήταν δυνατό να μετατραπεί μια μορφή ενέργειας σε άλλη. Η ποσότητα της ενέργειας παρέμεινε αμετάβλητη. Αυτή η αρχή, ο νόμος της διατήρησης της ενέργειας, έγινε γνωστός ως ο πρώτος νόμος της θερμοδυναμικής.
## Παραπομπές


Κατηγορία:Γερμανοί ιατροί
Κατηγορία:Γερμανοί φυσικοί
Λίβρα

Η **λίβρα** είναι μια μονάδα μέτρησης της μάζας που χρησιμοποιείται στο βρετανικό σύστημα, και είναι αποδεκτή σε καθημερινή βάση ως μονάδα βάρους. Η λίβρα του βρετανικού συστήματος μονάδων (avoirdupois ή διεθνούς) ορίζεται επισήμως ως 453,59237 γραμμάρια. To όνομα λίβρα είναι μια προσαρμογή της λατινικής φράσης libra pondo, ή libra όπως ονομαζόταν ο Ρωμαϊκός Ζυγός (εξού  το σύμβολο lb) και ζύγιζε περίπου 329 γραμμάρια.

Από την αρχαιότητα μέχρι σήμερα η λίβρα έχει χρησιμοποιηθεί ως μέσο μέτρησης του βάρους σε πολλά διαφορετικά μέρη του κόσμου, συμπεριλαμβανομένων του Ηνωμένου Βασιλείου, της Γαλλίας, της Γερμανίας, της Σκανδιναβίας και της Ρωσίας.

Επιστημονικές εφαρμογές χρησιμοποιούν τη λίβρα για να περιγράψουν τη μάζα, ενώ στην καθημερινή χρήση ο κόσμος την αντιλαμβάνεται ως μονάδα μέτρησης του βάρους. Παρά την ευρεία αποδοχή του μετρικού συστήματος για τα μέτρα και τα σταθμά, η λίβρα συνεχίζει να χρησιμοποιείται σε αγγλόφωνες χώρες.

Κατηγορία:Μονάδες μάζας
Κατηγορία:Αγγλικές μονάδες μέτρησης
Κίρον ΜακΜάστερ

Ο **Κίρον ΜακΜάστερ** (γενν. 3 Ιανουαρίου 1997 στο Ρόουντ Τάουν) είναι αθλητής του στίβου από τις Βρετανικές Παρθένους Νήσους.

Έχει κατακτήσει το "διαμάντι" στη σειρά Diamond League το 2017. Το 2018 κατέκτησε το χρυσό μετάλλιο στους Κοινοπολιτειακούς Αγώνες 2018 γράφοντας ιστορία, γιατί ήταν το πρώτο μετάλλιο των Βρετανικών Παρθένων Νήσων σε Αγώνες της Κοινοπολιτείας.

## Παραπομπές
O 

Κατηγορία:Αθλητές του στίβου από τις Βρετανικές Παρθένες Νήσους
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Α.Ο. Σελλάνων

Ο **Αθλητικός Όμιλος Σελλάνων,** είναι ελληνικός αθλητικός σύλλογος που εδρεύει στο Προάστιο Καρδίτσας. Δραστηριοποιείται στο άθλημα του ποδοσφαίρου και ανήκει στη δύναμη της ΕΠΣ Καρδίτσας και της ΕΠΟ με αριθμό μητρώου 1839.

Ο σύλλογος ιδρύθηκε το 1968 ως «Πρόοδος Προαστίου» και μετονομάστηκε στη σημερινή του ονομασία το 1999. Την αγωνιστική περίοδο 2002-03 αγωνίστηκε στο πρωτάθλημα της Δ΄ Εθνικής, από όπου υποβιβάστηκε αμέσως. Τις περιόδους 2013-14 και 2015-16 ο ΑΟ Σελλάνων είχε κατακτήσει το πρωτάθλημα της ΕΠΣ Καρδίτσας αλλά δεν κατάφερε να προβιβαστεί στη Γ΄ Εθνική μέσω των αγώνων «μπαράζ» μεταξύ των πρωταθλητριών ΕΠΣ του 2014 και 2016. Κατέκτησε το τρίτο του πρωτάθλημα την περίοδο 2016-17 και από το 2017 μέχρι το 2021 αγωνίζονταν στη Γ΄ Εθνική Ερασιτεχνική.

## Τίτλοι - Διακρίσεις
** ** Πρωταθλητές ΕΠΣ Καρδίτσας: 3**
*** 2013–14, 2015–16, 2016–17
** ** Κύπελλο ΕΠΣ Καρδίτσας: 4**
*** 2013–14, 2016–17, 2017–18, 2018-19
** ** Σούπερ Καπ ΕΠΣ Καρδίτσας: 2**
*** 2014, 2016

## Παραπομπές


Κατηγορία:Αθλητικοί σύλλογοι Καρδίτσας 
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1968
Κατηγορία:Ιδρύσεις ποδοσφαιρικών ομάδων το 1968
Διεθνές Αεροδρόμιο Γκαν

Το **Διεθνές Αεροδρόμιο του Γκαν** (αγγλικά: *Gan International Airport*) (IATA: *GAN*, ICAO: *VRMG*) βρίσκεται στο νησί Γκαν στην ατόλη Ατόλη Αντού (παλαιότερα γνωστή ως ατόλη Σεένου ) των Μαλδίβων.

## Ιστορικά στοιχεία
Κατασκευάστηκε αρχικά από το Βρετανικό Βασιλικό Ναυτικό και περιήλθε μετέπειτα στον έλεγχο της Βρετανικής Βασιλικής Αεροπορίας της βάσης RAF Γκαν. Χρησιμοποιήθηκε κατά τη διάρκεια του Β΄ Παγκοσμίου Πολέμου και μέχρι το 1976 ως στρατιωτική αεροπορική βάση. Οι Βρετανοί παρέδωσαν τις εγκαταστάσεις στην κυβέρνηση των Μαλδίβων για να λειτουργήσει ως εγχώριος αερολιμένας. Πρόσφατα, το αεροδρόμιο έχει αναβαθμιστεί με βάση διεθνή πρότυπα για την εξυπηρέτηση διεθνών πτήσεων με το άνοιγμα τουριστικών θέρετρων στην περιοχή.

## Εγκαταστάσεις
Το αεροδρόμιο βρίσκεται σε υψόμετρο 2 μέτρων πάνω πάνω από τη μέση επιφάνεια της θάλασσας. Διαθέτει έναν διάδρομο 10/28 με μια επιφάνεια διαστάσεων 3.400 x 45 μέτρα. Βρίσκεται στο νότιο άκρο της χώρας και εξυπηρετεί αεροσκάφη διεθνών και τοπικών πτήσεων όλο το χρόνο. Στις εγκαταστάσεις περιλαμβάνεται ιδιωτικός τερματικός σταθμός, που κατασκευάστηκε το 2011 ο οποίος λειτουργεί για την εξυπηρέτηση των πελατών της ξενοδοχειακής μονάδας *Shangri-La's Villingili Resort and Spa*. Είναι ο πρώτος ιδιωτικός τερματικός σταθμός στις Μαλδίβες.

## Αεροπορικές εταιρείες και προορισμοί

## Παραπομπές


Κατηγορία:Μαλδίβες
Ιερά Μητρόπολις Λιτίτσης

[thumb|Η Θεοτόκος (ελληνική εικόνα που εκτίθεται σήμερα στο Ιστορικό Μουσείο του [Ορτάκιοϊ Βόρειας Θράκης|Ορτάκιοϊ).]]
Η **Ιερά Μητρόπολις Λιτίτσης** ήταν ιστορική μητρόπολη του Οικουμενικού Πατριαρχείου η οποία βρισκόταν στη Θράκη με έδρα το Ορτάκιοϊ της Βόρειας Θράκης.

## Ιστορία
Ως επισκοπή αναφέρεται πρώτη φορά ως *Επισκοπή Λιοτίτζης* επί Αυτοκράτορος Λεόντος Στ’ Σοφού. Προ του 1350 τοποθετείται η προαγωγή της Επισκοπή σε Μητρόπολη. Αποτέλεσε Εξαρχία από το 1550 ως το 1652, οπότε αναβιβάστηκε σε Αρχιεπισκοπή. Έδρα της αποτελούσε η Λίτιτσα έως της καταστροφής της από τους Κιρτζαλήδες το 1790. Έτσι η έδρα μεταφέρθηκε στο Ορτάκιοϊ όπου ανθούσε το ελληνικό στοιχείο.

thumb|left|250px|Πιστοποιητικό βάπτισης, 1901
Το 1821 ο Επίσκοπος Λιτίτσης Σωφρόνιος που ήταν μέλος της Φιλικής Εταιρείας, συγκρότησε επαναστατικό σώμα από Μανδριτσιώτες και Ορτακινούς, δηλαδή Έλληνες κατοίκους του Ορτάκιοϊ και της Μανδρίτσας, οι οποίοι αφού διέσχισαν την τουρκοκρατούμενη Βουλγαρία, ενώθηκαν με τα στρατεύματα του Αλεξανδρου Υψηλάντη και έλαβαν μέρος στην επανάσταση της Μολδοβλαχίας. Μετά την αποτυχία της επανάστασης, όσοι επέζησαν διέσχισαν πολεμώντας τη Βαλκανική χερσόνησο και έφτασαν στην Ηπειρο και απ' εκεί στην επαναστατημένη Ρούμελη, όπου πολέμησαν για την ελευθερία της Ελλάδος. Ελάχιστοι από τους πολεμιστές αυτούς επέστρεψαν.

Στο πλαίσιο των προσπαθειών για την προάσπιση της ελληνικότητας της περιοχής και των πληθυσμών αλλά και της αναχαίτισης των βουλγαρικών θηριωδιών και βιαιοτήτων, πραγματοποιήθηκε στις 23 Σεπτεμβρίου 1907 η ορκωμοσία Θρακών Ελλήνων αγωνιστών στη Μονή Αγίων Κωνσταντίνου και Ελένης του Ορτάκιοϊ, με στόχο την απελευθέρωση της περιοχής της Θράκης και την ενσωμάτωσή της στον εθνικό κορμό της Ελλάδας.

Το Ορτάκιοϊ κατελήφθη από τους Βούλγαρους κατά τον Α΄ Βαλκανικό Πόλεμο (30 Σεπτεμβρίου 1912 – 30 Μαΐου 1913). Οι Βούλγαροι εκδίωξαν το 1912 από την έδρα του ως Πατριαρχικό, τον Μητροπολίτη Λιτίτσης Νικόδημο μαζί με όλους τους Έλληνες κατά τους διωγμούς του Ελληνισμού της Θράκης το 1912-13. Έτσι, αποτέλεσε τελικώς και τον τελευταίο Μητροπολίτη Λιτίτσης.

### Επισκοπικός κατάλογος

## Παραπομπές


## Πηγές
* 
* 
* 

Λιτίτσης
Κατηγορία:Θράκη
Πανεπιστήμιο (τρένο) "Varsity"

μικρογραφία|391x391εσ|Το τρένο Varsity (Πανεπιστήμιο) διερχόμενο στη λίμνη Μονόνα το 1967.
To τρένο ***Varsity*** (Πανεπιστήμιο) ήταν ένα τρένο που λειτουργούσε από την Chicago, Milwaukee, St. Paul &amp;amp; Pacific Railroad (Οδός Μιλγουόκι) σε μια διαδρομή απόστασης πάνω από 14 μιλίων μεταξύ του Σικάγο και του Μάντισον στο Γουισκόνσιν.
## Ιστορία και Λειτουργία
Η "Οδός Μιλγουόκι"  ξεκίνησε να λειτουργεί τρένα που συνέδεαν το Σικάγο με το Μάντισον το 1927, σε μια υπηρεσία η οποία πήρε το όνομα του πανεπιστημίου *Marquette* μια δεκαετία αργότερα, και αρχικά λειτουργούσε μεταξύ των Chicago Union Station και Mason City, Iowa, μία διαδρομή, οκτώ ωρών και 384 μιλίων, ώς το 1951 όταν η υπηρεσία σταμάτησε και το τρένο μετονομάστηκε Πανεπιστήμιο (*Varsity)*.

Στις πρώτες μέρες η κινητήριος της Milwaukee Road's  ήταν ατμομηχανή τύπου 4-6-2 "Pacific" . Στα τέλη του 1940 οι ντηζελοκίνητες εμφανίστηκαν και κατά το 1950, ηλεκτράμαξες EMD F-unit  ξεκίνησαν την λειτουργία.  H σύνθεση του συρμού αποτελούνταν από ένα ταχυδρομικό βαγόνι και δύο επιβατικά μαζί με το βαγόνι καφετέρια. Στη διάρκεια των διακοπών και των αγώνων των Wisconsin Badgers football στο Camp Randall Stadium, το* Varsity* λειτουργούσε με περισσότερα βαγόνια.

Στα τέλη του 1950 το *Varsity* άρχισε να αντιμετωπίζει μείωση επιβατών λόγω της αυξημένης ταξιδιωτικής δημοφιλίας του αεροπλάνου και του αυτοκινήτου.

Το 1963, το Milwaukee Road σταμάτησε, τις υπηρεσίες του παρόλο που για ένα σύντομο διάστημα οι υπηρεσία καφέ εστίασης ξαναλειτούργησε εκτάκτως μέσω της εκτοπισμένης Skytop Lounges και της κατακερματισμένης *Olympian Hiawatha*, όπου μέχρι το 1965, αντικαταστήθηκαν όλα τα βαγόνια. Μετά τον τερματισμό του συμβολαίου μεταξύ της Milwaukee Road’s και των Ταχυδρομικών Υπηρεσιών των Ηνωμένων Πολιτειών (United States Postal Service) το 1967, η Milwaukee Road αιτήθηκε στο Διαπολιτειακό Επαγγελματικό Επιμελητήριο (Interstate Commerce Commission) να σταματήσει τα δρομολόγια του, αλλά το Συμβούλιο αποφάσισε οτι πρέπει να διατηρηθεί η λειτουργία τα Σαββατοκύριακα και στις Διακοπές. Η λειτουργία επισήμως σταμάτησε τον Απρίλιο του 1971 με την δημιουργία της ΑΜΤΡΑΚ (Amtrak).

### Έκδοση 2014
μικρογραφία|Κινητήριος για το 2014 Varsity με την ντηζελομηχανή E-8
Το φθινόπωρο του 2014, ανακοινώθηκε οτι η Πούλμαν Ρέιλ Τζέρνυς (Pullman Rail Journeys), που ανήκε στην Άιοβα Πασίφικ Χόλντινγς (Iowa Pacific Holdings), θα θέσουν σε λειτουργία το 2014 ένα περιορισμένο αριθμό τρένων, μεταξύ του Σικάγο και του Μάντισον στο Γουισκόνσιν, συμπεριλαμβανομένων δύο αλέ ρετούρ, μεταξύ των πόλεων.

### Έκδοση 2016
Στις 12 Ιουνίου του 2016, η Ιστορική Σιδηροδρομική Εταιρία Φόρτ Γουέιν τοποθέτησε μεταλική πλακέτα (Nickel Plate 765), στην τύπου 2-8-4 Μπερκσάιρ "Berkshire" ατμομηχανή, και έγινε εκδρομικό τρένο που του δώθηκε το όνομα *Varsity,* τιμώντας το αρχικό τρένο Οδός Μιλγουόκι (Milwaukee Road)*,* σε ένα τμήμα της διαδρομής μεταξύ του σταθμού North Glenview Metra, και του Τζέινσβιλ, με μία στάση στο Φόξ Λέικ.

## Αναφορές


Κατηγορία:Τρένα
Κατηγορία:Σιδηρόδρομος
Κατηγορία:Τρένα στο Μιλγουόκι
Κατηγορία:Ιστορία τρένων
Κατηγορία:Τρένα Βορείου Αμερικής
Ρουαγιάλ Εξέλ Μουσκρόν

Η **Ρουαγιάλ Εξέλ Μουσκρόν** (*Royal Excel Mouscron*), ευρέως γνωστή ως **Μουσκρόν**, είναι ένα βελγικός επαγγελματικός ποδοσφαιρικός σύλλογος με έδρα τη Μουσκρόν, η οποίο αγωνίζεται στο Πρωτάθλημα ποδοσφαίρου Βελγίου. 

Η ομάδα σχηματίστηκε ως *Ρουαγιάλ Μουσκρόν-Πέρουβελζ* την άνοιξη του 2010, ως αποτέλεσμα της συγχώνευσης μεταξύ της πτωχευμένης Ρουαγιάλ Εξελσιόρ Μουσκρόν και της Πέρουβελζ. Το τωρινό της όνομα εγκρίθηκε το καλοκαίρι του 2016. 

## Ιστορία
Μετά την εκκαθάριση και τη διάλυση της Ρουαγιάλ Εξελσιόρ Μουσκρόν, της οποίας ο αριθμός εγγραφής αφαιρέθηκε από τη Βασιλική Βελγική Ποδοσφαιρική Ομοσπονδία, η πόλη της Μουσκρόν άρχισε διαπραγματεύσεις με τους διοικούντες της Πέρουβελτζ για μία πιθανή συγχώνευση. Μετά από αρκετές εβδομάδες δισταγμού και αβεβαιότητας, επιτεύχθηκε συμφωνία. Η συμφωνία υπογράφηκε επίσημα και ανακοινώθηκε στις 11 Μαρτίου 2010. Χρέη ύψους περίπου 100.000 ευρώ στο όνομα της Πέρουβελζ εκκαθαρίστηκαν, ενώ η πόλη συμφώνησε να διατηρήσει το προπονητικό κέντρο γνωστό ως *Futurosport*. Η νέα συγχωνευθείσα ομάδα, Ρουαγιάλ Μουσκρόν-Πέρουβελζ, πήρε την ιστορία της Πέρουβελζ, λαμβάνοντας τον αριθμό μητρώου 216 και κρατώντας το κόκκινο και το μπλε ως κύρια χρώματα της. Την πρώτη της σεζόν, συμμετείχε στην 4η Κατηγορία του βελγικού ποδοσφαίρου. Μετά από μια δυναμική σεζόν, κέρδισε την άνοδο στην 3η Κατηγορία για τη σεζόν 2011-12. Είχαν φθάσει στο 6ο γύρο του Κυπέλλου Βελγίου 2011-12, προτού χάσουν στα πέναλτι με 4-3 από τη Μπέρσχοτ της 1ης Κατηγορίας. Τελικά, τερμάτισε στην πρώτη θέση του πρωταθλήματος και έτσι ανέβηκε στη Β' Κατηγορία. Την επόμενη σεζόν, τερμάτισε στη 2η θέση και προκρίθηκε για τα πλέι οφ ανόδου, όπου τελικά έχασε. Στα πλέι οφ ανόδου του 2014, στα οποία προκρίθηκε τερματίζοντας στην 4η θέση του πρωταθλήματος, ικανοποίησε και κέρδισε την άνοδο στην 1η Κατηγορία Βελγίου για πρώτη φορά στην ιστορία της, φέρνοντας πίσω στην πόλη της Μουσκρόν αγώνες κορυφαίας κατηγορίας ύστερα από 5 χρόνια απουσίας. Το 2016, το όνομα του συλλόγου άλλαξε σε **Ρουαγιάλ Εξέλ Μουσκρόν**. 

## Παραπομπές


## Εξωτερικοί σύνδεσμοι

*   Επίσημη ιστοσελίδα  
* Προφίλ Soccerway 
*   Σελίδα Facebook 

Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Βελγίου
Αλέξανδρος Κατράνης

Ο **Αλέξανδρος Κατράνης** (γεννημένος στις 4 Μαΐου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ατρόμητο Αθηνών, με δανεισμό από τη ΑΣ Σαιντ-Ετιέν. 

## Σταδιοδρομία σε συλλόγους

### Ατρόμητος
Ο Κατράνης έκανε το επαγγελματικό του ντεμπούτο στη Σούπερλιγκ με τον Ατρόμητο στις 25 Σεπτεμβρίου 2016, σε έναν αγώνα εναντίον του Αστέρα Τρίπολης. 

### Σαιντ-Ετιέν
Τον Αύγουστο του 2017, η Σαιντ-Ετιέν ανακοίνωσε την υπογραφή του με πενταετές συμβόλαιο. Το κόστος της μεταγραφής του αναφέρθηκε στα 800.000 €, συν 15% του ποσού μελλοντικής μεταγραφής.  Δεν έπαιξε ούτε σε έναν αγώνα με την πρώτη ομάδα, καθώς η διαφορά επιπέδου από έναν σύλλογο μεσαίας κατηγορίας της Σούπερλιγκ, σε ένα κορυφαίο γαλλικό σύλλογο της Λιγκ 1 όπως η Σαιντ-Ετιέν, είναι πολύ μεγάλη. 

#### Ρουαγιάλ Μουσκρόν (δανεισμός)
Στις 21 Ιουνίου 2018, υπέγραψε με τη βελγική Ρουαγιάλ Μουσκρόν ως δανεικός για ένα έτος. Στο τέλος του πρώτου γύρου, φαίνεται ότι δεν υπολογίζεται από τον προπονητή του, Μπερντ Στορκ, για το δεύτερο μισό της σεζόν. Μετά από 8 συμμετοχές στο Πρωτάθλημα (7 εκ των οποίων στο αρχικό σχήμα) και 1 στο Κύπελλο, ο νεαρός αμυντικός αναμένεται να επιστρέψει στη Γαλλία. Όπως ανέφερε το *Foot Sur 7*, ο 20χρονος αριστερός πλάγιος αμυντικός δεν έχει θέση στη Ρουαγιάλ Μουσκρόν και θα επιστρέψει στη Σαιντ-Ετιέν, παρά το γεγονός ότι ο προπονητής Jean-Louis Gasset, δεν του είχε εμπιστοσύνη στην αρχή της σεζόν και προτίμησε να τον δώσει ως δανεικό. 

#### Ατρόμητος (δανεισμός)
Στις 22 Ιανουαρίου 2019, ολοκληρώθηκε η επιστροφή του νεαρού διεθνούς στον Ατρόμητο, ως δανεικός για 1,5 χρόνο, με την ομάδα να έχει την επιλογή της αγοράς του. Προορίστηκε για αντικαταστάτης του Δημήτρη Γιαννούλη, ο οποίος επέστρεψε στον ΠΑΟΚ.

## Εθνική ομάδα
Ο Κατράνης έχει αγωνιστεί στις εθνικές Ελλάδας U17, U19 και U21.

## Παραπομπές


## Εξωτερικοί σύνδεσμοι

* Αλέξανδρος  
* Προφίλ στο Soccerway 
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Λιγκ 1
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ρουαγιάλ Εξέλ Μουσκρόν
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Χαταϊσπόρ
Βρυότοπος Λάρισας

Ο **Βρυότοπος** είναι χωριό και κοινότητα του Δήμου Τυρνάβου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Αμπελώνα. Η απογραφή του 2011 κατέγραψε 560 κατοίκους στο χωριό και 585 στην κοινότητα. Η κοινότητα καλύπτει έκταση 27.245 τετραγωνικών χιλιομέτρων. 

## Διοικητικό τμήμα
Η κοινότητα Βρυοτόπου αποτελείται από δύο χωριστούς οικισμούς:  
* Βρυότοπος (560 κάτοικοι) 
* Μικρόλιθος (25 κάτοικοι) 

## Πληθυσμός
Σύμφωνα με την απογραφή του 2011, ο πληθυσμός του οικισμού ήταν 560 άτομα, δηλαδή μειωμένος σχεδόν 8% σε σχέση με τον πληθυσμό της προηγούμενης απογραφής του 2001. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
Βιεντιάν (αποσαφήνιση)

Ο όρος **Βιεντιάν** μπορεί να αναφέρεται σε:

* Βιεντιάν
* νομός Βιεντιάν
Πανδώρα της Θεσσαλίας

Στην ελληνική μυθολογία, η **Πανδώρα** ήταν κόρη του βασιλιά Δευκαλίωνα και της Πύρρας, η οποία πήρε το όνομά της από τη μητέρα της μητέρας της, την πιο διάσημη Πανδώρα. Ο αδελφός της ήταν ο Έλληνας. 

Σύμφωνα με τον Ησιοδικό *[[Κατάλογος Γυναικών|Κατάλογο Γυναικών]]*, ήταν η μητέρα του Γραικού από τον θεό Δία. Σε μερικές αναφορές, τα παιδιά της Πανδώρας από τον Δία ονομάζονταν Μέλερα και Πάνδωρος. 

## Παραπομπές


Κατηγορία:Δευκαλιωνίδες
Κατηγορία:Θνητές γυναίκες του Δία
Κατηγορία:Γυναίκες στην Ελληνική μυθολογία
Κατηγορία:Πριγκίπισσες στην Ελληνική μυθολογία
Συμμορία Μποννό

Η **συμμορία Μποννό** () ήταν γαλλική εγκληματική αναρχική ομάδα που έδρασε στη Γαλλία καθώς και στο Βέλγιο κατά τη διάρκεια της Belle Époque, από το 1911 έως το 1912. Η σύσταση της ομάδας αποτελούνταν από άτομα που ταυτίζονταν με το αναδυόμενο παράνομο περιβάλλον, ενώ η συμμορία χρησιμοποιούσε τεχνολογία αιχμής συμπεριλαμβανομένων των αυτοκινήτων και των αυτόματων τυφεκίων που δεν ήταν τότε  διαθέσιμα στη γαλλική αστυνομία. Για δράση εντός της ομάδας φυλακίστηκε ο Βίκτορ Σερζ. Η δράση της ομάδας καταδικάστηκε από πολλούς αναρχικούς μεταξύ άλλων από τον Κροπότκιν.

## Παραπομπές


Κατηγορία:Αναρχισμός
Κατηγορία:Τρομοκρατικές οργανώσεις